шега за Кръчми
Една жена казала сърдито на мъжа си:
- Иване, всяка вечер ми се прибираш пиян! Няма повече да търпя това! Ето какво ще направим... Вечер, преди да ти отворя ще ми дъхаш през ключалката. И само да ми замиришеш на алкохол - няма да те пусна вътре!
Завалията, обаче по навик надвечер - пак се заврял в кръчмата. След като цапнал три големи ракии, той стреснато споделил с един другар по чашка:
- Олеле! Днеска май ще спя навън!
И разказал какви условия му е поставила неговата половинка!
Другият се засмял:
- Да ти имам проблемите! Ти, номера със синьото сирене - не го ли знаеш? Натъпчи се яко с рокфор! Това ще замаскира миризмата на алкохол!
Мъжът под чехъл си тръгнал от кръчмата и влязъл в денонощния магазин. Купил си голямо парче синьо сирене, излязъл навън и набързо го излапал. След което стигнал до семейната къща. Натиснал звънеца и извикал:
- Мило, отвори ми! Капка не съм близнал!
Отвътре се чул подозрителния глас на съпругата му:
- Не ти вярвам! Я първо ми дъхни през ключалката!
Оня изпълнил, каквото се искало от него. А жена му се троснала:
- Дъхни ми С УСТАТА, бе, простак!